Λευτέρης Φάφαλης

Ο Λευτέρης Φάφαλης (17 Φεβρουαρίου 1976) είναι Έλληνας χιονοδρόμος, που αγωνίζεται στο δρόμο αντοχής. Ήταν μέλος της ολυμπιακής ομάδας της χώρας μας σε 4 Χειμερινές Ολυμπιάδες (1998, 2002, 2006, 2010). Έχει στο ενεργητικό του πολλές επιτυχίες σε εθνικό επίπεδο αλλά και σε διεθνές. Η μεγαλύτερη ως τώρα διεθνής επιτυχία του ήταν ότι κατάφερε να προκριθεί στους 30 πρώτους αθλητές στο σπριντ του σκι δρόμων αντοχής, στους Ολυμπιακούς Αγώνες στο Τορίνο το 2006. 

Βιογραφία
Γεννήθηκε στις 17 Φεβρουαρίου του 1976 στο Μόναχο της Γερμανίας και η καταγωγή του είναι από το Μέτσοβο. Ξεκίνησε το σκι το 1993. Σπούδασε στην Ακαδημία Φυσικής Αγωγής του Μονάχου και γνωρίζει άπταιστα τη γερμανική γλώσσα. Επίσης, ήταν ο αθλητής που άνοιξε την παρέλαση των ομάδων στην τελετή έναρξης των 20ών  Χειμερινών Ολυμπιακών Αγώνων, στο Τορίνο στις 10 Φεβρουαρίου του 2006. 
Ο Φάφαλης ήταν σημαιοφόρος και στην Ολυμπιάδα στο Σολτ Λέικ Σίτι το 2002Sportline , Από το Νεγρεπόντη στο Φάφαλη , 2002, ανακτήθηκε 17 Φεβρουαρίου 2008ενώ έλαβε μέρος και στους Ολυμπιακούς του Ναγκάνο.

Παρουσία σε Χειμερινές Ολυμπιάδες
Στη Χειμερινή Ολυμπιάδα του 2002 στο Σολτ Λέικ Σίτι ο Φάφαλης sport.gr  71ος ο Φάφαλης, 2002, ανακτήθηκε 17 Φεβρουαρίου 2008. ήταν 71ος με χρόνο 31:11.7 στα 10 χλμ. κλασικής διαδρομής στο δρόμο αντοχής ανάμεσα σε 85 αθλητές. 

Ο χιονοδρόμος έλαβε μέρος  στο σπριντ των Χειμερινών Ολυμπιακών Αγώνων του Τορίνου. Αγωνίστηκε στα προημιτελικά, όπου τερμάτισε 6ος με 2 λεπτά 2 δεύτερα και 7 δέκατα του δευτερολέπτου. Έτσι, ήταν 28ος στη συνολική κατάταξη, καταρρίπτοντας το φράγμα της 30άδας. in.gr,  Έσπασε το φράγμα της 30άδας ο Φάφαλης, στην 66η θέση η νεαρή Τσακίρη  22 Φεβρουαρίου 2006. Ο Φάφαλης αγωνίζεται και στους Ολυμπιακούς Αγώνες του 2010 στο Βανκούβερ.

Στους Ολυμπιακούς Αγώνες του 2010 ο Φάφαλης δεν κατάφερε να προκριθεί στον τελικό του ατομικού σπριντ καθώς στα προκριματικά κατετάγη 50ος με 3:49.09 και αποκλείστηκε από τα προημιτελικά.Sportdog, Βανκούβερ: Αποκλείστηκε ο Φάφαλης στο ατομικό σπριντ ανδρών, 18 Φεβρουαρίου 2010.

Άλλες επιτυχίες
Το 2004 πρώτευσε στα 1.500 μ.στο Βαλκανικό Kύπελλο Δρόμων Αντοχής, το οποίο διεξήχθη στο Σέλι. Εκεί ο αθλητής κατέκτησε παράλληλα και τον τίτλο του πρωταθλητή ΕλλάδαςΚαθημερινή, ""Ζεστός" Φάφαλης στο ψύχος της Ημαθίας"  27 Ιανουαρίου 2004., καθώς η διοργάνωση ήταν παράλληλα και πανελλήνιο πρωτάθλημα.

Στις διεθνείς διακρίσεις του, σημειώνεται ενδεικτικά ότι το 2002 ήταν ήδη πρώτος στο Παγκόσμιο Πρωτάθλημα Εφήβων μη Αλπικών Χωρών και 3ος στην ίδια διοργάνωση, ενώ στο Ευρωπαϊκό Kύπελλο ήταν 14ος.  .

Τον Ιανουάριο του 2008 αναδείχθηκε ξανά πρωταθλητής Ελλάδας σταSportMag , 15 Ιανουαρίου 2008.15 χλμ. σε αγώνα κλασικής αντοχής στο Πήλιο.

Στις αρχές του 2009 αναδείχθηκε καλύτερος αθλητής από ελληνικής πλευράς στο Βαλκανικό κύπελλο χιονοδρομιών. in.gr Ο Φάφαλης καλύτερος Έλληνας αθλητής στο Βαλκανικό Κύπελλο σκι, 21/01/09 Στο τρίτο παγκόσμιο κύπελλο του σκι αντοχής στο Ντίσελντορφ, το Δεκέμβριο του 2009, ο Φάφαλης  τερμάτισε στην 58η θέση ανάμεσα σε 76 αθλητές με χρόνο 3:07.69.Σκι αντοχής: Στο σωστό δρόμο ο Φάφαλης , Contra.gr, 7 Δεκεμβρίου 2009.

Παραπομπές

Εξωτερικοί σύνδεσμοι
Χιονοδρομία:Χρονιά με σημαντικά βήματα - Αναφορά στις επιτυχίες του Φάφαλη και άλλων αθλητών.

Κατηγορία:Έλληνες ομογενείς αθλητές
Κατηγορία:Έλληνες αθλητές των χιονοδρομιών
Κατηγορία:Αθλητές στους Χειμερινούς Ολυμπιακούς Αγώνες 2002
Κατηγορία:Αθλητές στους Χειμερινούς Ολυμπιακούς Αγώνες 2006
Κατηγορία:Αθλητές στους Χειμερινούς Ολυμπιακούς Αγώνες 2010